One2B Caring: Gholfdag met ‘n Doel | Stage and Screen
Home / Archived / Other Archives / One2B Caring: Gholfdag met ‘n Doel
Do you One2B that person that makes a world of a difference?
Soms kruis ‘n mens se pad met die van ‘n liefdadigheidsveldtog, waar die klein biejtie wat ‘n mens kan bydra, die wêreld se verskil kan maak. Ons het afgekom op die goeie werk wat One2B doen, met hulle Koroperatiewe Sosiale Verantwoordelikheidsafdeling, One2B Caring. So… vat die liefde wat jy vir jou medemens het, en kombineer dit met die kans om daardie ekstra paar kilogram te verloor, en jy kry ‘n nasie, waar almal hierdie Kersfees weer kan glimlag.
Om eerstens bietjie meer te leer van One2B, hulle oorsprong, asook die produk wat hulle al vir die laaste jaar In Suid-Afrika beskikbaar gestel het, het ons met Jason Fourie, stigter en Hoof Uitvoerende Beampte gesels, oor nòg ‘n gewigsverlies pilletjie op die mark.
One2B Fab, waarna hy in meer detail verwys as “Want to be Fabulous”, bestaan uit 100% natuurlike bestanddele, wat voort gespring het uit die resultate van ‘n 6-jaar lange studie wat in Duitsland ondergaan is. Die studie het gefokus om meer inligting te kry oor hoe die vetselle in die liggaam werk, en waste nuwe innoverende eindresultate hulle kan bekom, om ‘n verskil te maak.
Soos Jason aan ons verduidelik het: “Om mense op hulle doelgewig te kry, moet ons die vetselle dehidreer, want die digdheid van daardie selle word om gesit in die massa wat ons op die skaal sien. Met ons produk, vereis ons dat daar drie liter water daagliks gedrink word, omdat ons produk daarvoor sorg dat die afgebreekte, gedehidreerde vetselle, deur die uriene uitgeskei word.” Jason het die voorbeeld gebruik van die wit, wasserige vet wat in die pan agterbly as jy klaar ‘n tjoppie gebraai het…
One2B is ook tans die enigste vervaardiger van gewigsverlies aanvulling in die wêreld, met ‘n Rapid Decompression Technology System. Die proses wat deur hierdie sisteem aangewend word, is Jason se hoofargument, oor wat One2B Fab uniek maak. “Dit is onmoontlik om die volumes van al die voedingswaarde wat die liggaam daagliks nodig het, in ‘n 305mg kapsule in te kry. Met die hierdie stelsel, word die rou bestandele tot ongeveer ‘n kilometer onder die see-oppervlak geneem, en in ‘n fraksie van ‘n sekonde, weer tot bo gebring.” Jason beweer dat hierdie proses al die onsuiwerhede uit die rou materiaal af skei, om ten einde vir hulle in staat te stel, om dit wat die liggaam nodig het, in een pilletjie in te druk. “Ons kapsule, bevat al die voedingswaarde van al die groente en vrugte wat ‘n persoon daagliks nodig het” sê hy.
One2B Fab, word nie in kettingwinkels verkoop nie, maar indien jy dit sal wil uitkyk, besoek gerus https://one2b.co.za/one2b-stockists/
“Toe ons die besigheid begin het, het ons besluit dat ons nie net ‘n besigheid het waar ons mense help om ongelooflik te voel, en hulle op hulle doel gewig te kry nie, maar ons sal moet terug gee,” het Jason verder vertel: “Jy moet jou sukses deel.”
Dis met hierdie sentiment, wat One2B Caring op die been gebring is. Die realiteit van Down-Sindroom, het in die jonger jare van Jason se lewe baie naby aan sy eie tuiste gesny. Ek het aandagtig geluister hoe hy my vertel, maar het besluit dat so ‘n persoonlike ervaring, nie geskik sou wees vir hierdie artikel nie. Wat wel belangrik is, is hoe naby kindertjies wat ly aan Down-Sindroom, aan Jason se hart lê.
Vroeër vanjaar, is die Suid-Afrikaanse Down-Sindroom Atletiekdag in Pretoria by Tukkies gehou. “Ons het besluit as ‘n Organisasie dat ons wil graag die medaljes vir daardie dag skenk,” vertel Jason van die bietjie wat hulle kon doen, om die wêreld se verskil te maak: “Dit was nogal ‘n amazing en nederige ervaring, om dit te beleef, en deel te wees daarvan”. Sien die amateur video hier:
One2B Caring en Caring Daisy GholfDag
Op die rug van hierdie ervaring, het One2B Caring saam gespan met Anria van Heerden, van Caring Daisy. Met hierdie Gholfdag, word sakemanne, en mense wat invloedryk is by mekaar gebring, om nie net ‘n lekker dag op die gholfbaan te hê nie, maar ook om die belangrike doel aan te spreek, wat is om terug te gee aan die gemeenskap.
Die doel van die One2B Caring en Caring Daisy se Gholfdag, is om fondse in te samel vir twee begunstigdes. Eerstens, is die Caring Daisies Fonds, wat R50 000 gaan skenk aan ‘n persoon wat ‘n Speech Easy Device nodig het, om ‘n lewe te verander. Tweedens, word daar beoog om geld te skenk aan ‘n 40-jarige Down-Sindroom lyer, met die sielkundige vermoeëns van ‘n 8-jarige outjie, in ‘n lyf met die fisiese vaardighede van iemand in sy 80’s. Sy naam is Sakkie, en sy ma van 69 jaar oud, is onder baie druk om Boetie te onderhou. Daar is meer oor hierdie begunstigdes op One2B se webwerf.
Wat vermaak aan betref, word daar ook nie terug gestaan by hierdie gholfdag nie. Wat is ‘n goeie dag, met ‘n goeie doel, sonder die musiek in ‘n goeie taal? Hierdie Gholfdag, en ook die doele daaragter, word ondersteun deur verskeie Afrikaanse kunstenaars, wat die dag met ritme gaan afsluit. Ongelukkig is hierdie konsert nie oop vir die publiek nie, maar slegs vir die borge, en die gholfspelers van die dag. Indien jy nie wil uitmis nie, is daar nog 2 x Vier-balle, en 3 gaatjies beskikbbaar, as daar iemand is wat belangstel. Volg die skakel hierbo, om met One2B in verbinding te tree.
Die stêrre wat op hierdie dag hulle bietjie gaan doen om tot die wêreld se verskil by te maak, is Arno Jordaan, Roan Ash, Wikus van der Merwe en Pieter Smit. Heel laas, maar glad nie klaas, is Ampie, wie trots is om ook betrokke te wees by die One2B Caring en Caring Daisy se Gholfdag.
Ampie, wat vroeër in hierdie jaar sy nuwe album, Bosveld Blues vrygestel het, is baie nou betrokke by One2B Caring, en die saamgaende Gholfdag. Hy is ook ‘n kranige ambassadeur vir die produk, en as mens kyk na die omslag van sy nuwe CD, is hy beslis nie oorgewig nie.
Sy nuwe enkelsnit, Sit die Radio Aan, beloof om elke luisteraar te forseer om die perke van die CD-speler se volume te toets. Volgens Die Marketing Zoo, gaan hierdie snit oor iemand wat moeg is vir die stad se irritasies, en in sy bakkie klim, die radio aan sit en op reis gaan, na waarokal die wind hom heen neem. Hierdie enkelsnit se musiekvideo, sal vroeg in Desember op kykNET se Jukebox vrygestel word.
Jou kans om na Ampie te luister, terwyl die One2B Fab kapsule besig is om jou vetselle te dehidreer…
Met die goedhartige komplimente van Ampie, en ook Jason by One2B, gee ons ‘n geskenkpak weg, ter waarde van R1500.00. Dit sluit in ‘n 30-dag voorraad van die One2B Fab gewigsverlies kapsule,’n eksemplaar van Ampie se nuwe album, asook ‘n paar verskeie verassings wat One2B in ‘n handige koel-sak verpak het. Skryf gerus in, hier onder:
One2B en Ampie Kompetisie:
What does One2B Fab stand for?
I am Fabulous Want to be Fabulous Ampie is Fabulous
Namens Stage and Screen, Hats off en Curtains up, aan almal betrokke by hierdie saak. You make us Want to be caring with you….
Ampie Ampie Bosveld Blues Ampie Sit die Radio Aan Anria van Heerden Arno Jordaan Caring Daisy Down Syndrome Jason Fourie Jukebox Jukebox op Kyknet kykNet Louw Mulder One2B One2B Caring One2B Fab Pieter Smit Rapid Decompression Technology System Roan Ash Stage and Screen Stage and Screen Cape Town Stage and Screen Cares Stage and Screen Competitions Stage and Screen johanne Stage and Screen Johannesburg Stage and Screen South Africa Suid-Afrikaanse Down Syndrome Athletics day The Marketing Zoo Tukkies University of Pretoria Wian Smith Wikus van der Merwe	2018-11-15